Народно Читалище’’ Ради Фичев-1896г.’’ с.Вишовград пл.’’Поп Балчо №1’’ общ.Павликени

Доклад за дейността на Читалището през 2023г.

Народното читалище остава единствената културна институция в нашето село. Главната задача на Читалището е да работи за развитието и обогатяването на културният живот на хората,да подържа традициите, да извършва ред подобрения както в читалищната работа така и във външния и вътрешния облик на читалището. С нагледни материали и радиопредаване отразихме 175г. от рождението на Хр.Ботев. На 21.01. с ритуал и обща трапеза отпразнувахме’’ Бабин ден’’. На 14.02. зарязахме лозята в нашето село и празнувахме заедно в Читалището. На 19.02. с нагледни материали и радиопредаване отбелязахме 150г. от обесването на Васил Левски. Дойде и Баба Марта изработихме с децата мартеници и раздадохме за здраве. На 03.03. поднесохме венци на паметника и с радиопредаване почетохме 145г. от освобождението на България от турско робство.По случай Великден с децата направихме Великденска украса на центъра на селото.Денят на Хр.Ботев 02.06. бе отбелязан със сирена и едноминутно мълчание. След това на 08.07. заедно с Кметство Вишовград отбелязахме 155г. от битката на Стефан Караджа и Хаджи Димитър с програма в местността Канлъдере и почерпка в Читалището. На 15.07.проведохме нашия първи фестивал “Канлъдере пее и разказва” .На 06.09. Съединението на България на 22.09. Независимостта на България и на 01.11. Ден на будителите отбелязахме с музика .На 06.12 отпразнувахме Никулден с трапеза заедно с пен.клуб. На 16.12. Запалихме светлините на елхата в двора на Читалището направихме малко тържество с децата, Дядо Коледа им раздаде малки подаръчета. Празниците с трапеза които сме празнували в Читалището не ползваме пари от Бюджета.В своята бъдеща работа Читалището ще разчита на сътрудничество с Кметската управа и на своите членове.

09.01.2024г. Библиотекар Л.Бончева…

 Председател А.Неделчева